Όταν η μπάλα Μ του μπιλιάρδου χτυπάει στο τοίχωμα του τραπεζιού, τότε – με κάποιες παραδοχές - η κίνησή της ακολουθεί τον ίδιο νόμο που ακολουθεί το φως κατά την ανάκλαση: Η γωνία πρόσπτωσης ω είναι ίση με τη γωνία ανάκλασης ω’, επομένως και η γωνία φ είναι ίση με τη γωνία φ’.

Όπως είδαμε μελετώντας το νόμο του Ήρωνα, αυτό σημαίνει ότι, για να στείλουμε την μπάλα από ένα σημείο Κ σε ένα σημείο Λ περνώντας από την πλευρά ΑΒ, θα πρέπει να στοχεύσουμε από το Κ προς το συμμετρικό Λ’ του Λ ως προς την ευθεία ΑΒ.